Ħarist f'għajnejn in-ninfa li wellidna fuq snien il-pjanu ftit żmien ilu. Għajnejha kbar jiċċassaw lejn il-kordi. Ma jitkellmux. Jittawlu mdejqa lejn il-futur indeċiż, ma jħarisx. Tilef il-bakketta imma joħloq serenata war'oħra. Idejha — idejk, idejha — idejja. Idejna … jilagħbu b'xulxin, ma' xulxin: karta, ġebla jew imqass2 Bil-versi f'idejja nqasqaslek poeżija u nwaħħalha ma' dil-kakofonija f'nofsna f'nofsna. għadd 34 LXXXIV 49 Leħen il-Malti l-arpeġġ mibdul mifxul. Iħaffef-jaħrab 'l-Eku 'l-Elise u jħallini b'ħarsti 'l isfel, negħreq f'għa(fdir-tek għax ma nifhimx in-noti ħfief ħierġa jiżfnu minn għajnejk, jitgelglu f'għajnejja. F'għajnejna, l-eku ta' ninfi ġeblin.